Bár már 2013-ban válogatott kerettag volt, hiszen az Izland elleni 2014-es labdarúgó-világbajnokság selejtezőjének mindkét Playoff mérkőzésén a kispadon volt, de bemutatkozni csak egy évvel később, 2014. november 12-én, az argentinok elleni barátságos mérkőzésen tudott. Ezen az összecsapáson, ahol a horvátok B-csapata játszott, 2-1-es vereséget szenvedtek. Lovre ezen a meccsen 89 percet játszott. 2015-ben az oroszok elleni barátságos mérkőzésen szintén kezdőként számítottak rá, a csapat pedig 3-1-es győzelmet aratott. 2016-ban Izrael ellen egy félidőt, míg Magyarország ellen a teljes mérkőzést végigjátszotta. A keretszűkítést követően tagja volt annak a 23 főnek, akiket Ante Čačić szövetségi kapitány jelölt az utazó keretbe, így részt vett a 2016-os Európa-bajnokságon, játéklehetőséget azonban nem kapott.